La Casa de Cultura acull la xarrada “El joc i l’ús de les xarxes socials”, impartida per Mauro Bólmida
2025-07-24

La Casa de Cultura de Burjassot serà el punt de trobada de la comunitat educativa del municipi, dimecres que ve 2 de març, a partir de les 17.30 hores. La Regidoria d’Educació, dirigida per Manuela Carrero, ha programat la xarrada “El joc i l’ús de les xarxes socials”, impartida per Mauro Bólida, la qual s’emmarca en el Programa d’Orientació Familiar Municipal (PROFAM), de l’escola de formació que desenvolupa el departament d’educació.

Amb aforament limitat, la inscripció és gratuïta i les persones interessades poden formalitzar-la en AQUEST ENLLAÇ. La coordinació de la xarrada està a càrrec de les tècniques del Departament d’Educació de l’Ajuntament de Burjassot.

Mauro Bólmida és psicòleg clínic i fundador de l’Institut de Psicologia Avançada. Especialista en psicoteràpia breu estratègica, coach professional, docent i col·laborar de diverses universitats públiques, és la segona ocasió en què Mauro participa en una ponència a Burjassot, sent en aquesta ocasió el tema triat el joc i l’ús de les xarxes socials.

La xarrada té com a objectiu orientar i donar la informació i les estratègies adequades per a aproximar als participants a la realitat del món virtual, la tecnologia i les xarxes socials d’una forma sana i segura; una informació i orientació tant per a educadors, com per a pares i joves.

Una vegada finalitzada la intervenció de Mauro, que serà dinàmica i pràctica, fonamentada en exemples i amb interacció dels participants que podran plantejar els seus dubtes i les qüestions que els preocupen sobre la matèria, s’obrirà un torn de diàleg entre tots els presents.